मैथिली साहित्य आ मिथिलाक संस्कृति पर विमर्शक एकटा मंच । प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
 डॉक्टर साहेब मूने मून बहुत कम्प्यूटराईज्ड भ' गेलखिन , सब संबंधी के एक टा तराजू पर तौलैत । हुनका त' एते आमदनी छनि ,मांगबेन त' 'एते' मिलिए जेतइ । फलां गाम वला मौसा के तीन टा बस चलइ छैक ,ओहो एक-दू लाख देबे करता । दरभंगा वाली दीदी क' बेटा ओकील । छइ त' एक नम्मर के चंठ ,मुदा नइ किछु त' गेंहकीए पकड़तए ,कोनो मारि-मोकदमा भेला पर सेहो काज आयत । बाबू क' दोस तीन बेर सँ विधायकी वला चुनाव हारैत । सभ सँ बेशी दिक हुनके सँ भ' सकैत छैक । मुदा भगवान चाहथिन त' ईहो कोनो समस्या नइ रहत । फीस नइ लेबइ जांच आ दवाइए मे दुगुणा निकालि लेबइ । ऐ प्रकारक सोच एकटा शांति देलकेन डॉक्टर साहेब कें । जिनगी आ समाजक गणित एते जल्दी हल नइ दैत छैक तें एकटा विशेष तरहक चिंता अंदर सँ घेर लेलकेन ,मुदा उपर सँ बड्ड आश्वस्त बूझा रहलखिन ।
 Subscribe to: Post Comments (Atom)